ഹോട്ടൽ ഭക്ഷണത്തിന്റെ പുതുക്കിയ ജി . എസ് . ടി നിരക്കുകൾ നാളെ നിലവിൽ വരും . ജി . എസ് . ടിയുടെ പേരിൽ കൊള്ളലാഭമെടുക്കുന്ന ഹോട്ടലുടമകളുടെ രജിസ്ട്രേഷൻ റദ്ദുചെയ്യുമെന്ന് ധനമന്ത്രി തോമസ് ഐസക് താക്കീത് നൽകി . സി റസ്റ്റോറന്റുകളിൽ നിലവിലെ ജി . എസ് . ടി നിരക്ക് 18 ശതമാനവും നോൺ എസിക്ക് 12 ശതമാനവുമാണ് . ബുധനാഴ്ച മുതൽ അഞ്ച് ശതമാനമായി കുറയ്ക്കാനാണ് തീരുമാനം . ജി . എസ് . ടിയുടെ പേരിൽ ഭക്ഷണ സാധനങ്ങൾക്ക് വില ഗണ്യമായി കൂട്ടി ഹോട്ടലുടമകൾ കൊള്ള നടത്തുന്നുവെന്ന ആക്ഷേപം ശക്തമായിരുന്നു . പരാതി ഉയർന്ന പശ്ചാത്തലത്തിൽ ഹോട്ടലുകളിലെ ബില്ലുകൾ ധനവകുപ്പ് ശേഖരിച്ചിരുന്നു . ഇനിയും ഇക്കാര്യം ആവർത്തിച്ചെന്ന് തെളിഞ്ഞാൽ ഹോട്ടലുടമകൾക്കെതിരെ കർശന നടപടിയെന്നാണ് ധനമന്ത്രിയുടെ താക്കീത് . ഇൻപുട്ട് ടാക്സ് ക്രഡിറ്റിന്റെ ആനുകൂല്യം ഉപഭോക്താക്കൾക്ക് കിട്ടാത്ത സാഹചര്യത്തിൽ അത് നിർത്തലാക്കും . ധനമന്ത്രിയുമായി നേരത്തെ ഹോട്ടലുടമകൾ നടത്തിയ ചർച്ചയിൽ ഭക്ഷണ സാധനങ്ങളുടെ വിലയിൽ അഞ്ച് സാധനം വരെ കിഴിവ് നൽകിയിരുന്നു . ഒരു വിഭാഗം ഹോട്ടലുടമകൾ മാത്രമാണ് ഇതിന് സന്നദ്ധരായത് . ജി . എസ് . ടി കുറച്ചതോടെ ഈ ആനുകൂല്യം ഹോട്ടലുടമകൾ പിൻവലിക്കുകയും ചെയ്തു .